OBVEZA I PREPORUKA CIJEPLJENJA KOD RADNIKA

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **ZANIMANJE** | **Hepatitis B\*** | | **Gripa** | | **TBC\*\*** | | **Bjesnoća** | | **Žuta groznica,** | | **Krpeljni meningo- encefalitis** | | **Kolera, hepatitis A, trbušni tifus, japanski encefalitis, meningokokna bolest** | | **Ospice1, vodene kozice2, rubela3, hripavac4** | |
| **O** | **P** | **O** | **P** | **O** | **P** | **O** | **P** | **O** | **P** | **O** | **P** | **O** | **P** | **O** | **P** |
| **Zdravstveni djelatnici** | **+** | / | / | **+** | **+** | / | / | / | / | / | / | / | / | / | / | **+** |
| **Laboratorijski djelatnici**  (koji dolaze u dodir sa zaraženim materijalima) | **+** | / | / | **+** | **+** | / | **+** | / | / | / | / | / | / | / | / | **+** |
| **Osobe koje rade s malom djecom (predškolske ustanove, liječilišta, odmarališta, domovi)** | **/** | **+** | / | **+** | / | / | / | / | / | / | / | / | / | / | / | **+** |
| **Veterinari** | / | / | / | **+** | / | / | **+** | / | / | / | / | / | / | / | / | / |
| **Policijski službenici** | / | **+** | / | **+** | / | / | / | / | / | / | / | / | / | / | / | / |
| **Vojnici** | / | **+** | / | **+** | / | / | / | / | / | / | / | **+** | / | / | / | / |
| **Šumski radnici, šumari** | / | / | / | / | / | / | / | **+** | / | / | / | **+** | / | / | / | / |
| **Lovni čuvari/lovci** | / | / | / | / | / | / | **+** | / | / | / | / | **+** | / | / | / | / |
| **Radnici migranti**\*\*\* | / | **+** | / | **+** | / | **+\*\***  **\*\*** | / | / | Posavjetovati se sa specijalistom epidemiologom (po mogućnosti 4-6 tjedana prije putovanja) | | / | / | Preporučuje se radnicima migrantima koji odlaze u područja s visokom incidencijom navedenih bolesti | | / | / |
| **Preparatori** | / | / | / | / | / | / | **+** | / | / | / | / | / | / | / | / | / |
| **Zaposlenici pravnih i fizičkih osoba koje pružaju usluge smještaja osobama s mentalnim i intelektualnim oštećenjima** | **+** | / | / | **+** |  |  | / | / | / | / | / | / | / | / | / | **+** |
| **Radnici u peradarnicima** | / | / | / | **+** | / | / | / | / | / | / | / | / | / | / | / | / |

**O** = OBVEZNO **P** = PREPORUČUJE SE

HZJZ

**NAPOMENE:**

**\*** Nakon primarnog cijepljenja protiv hepatitisa B, određivanje razine protutijela i potrebe docjepljivanja vrši se sukladno čl.35 Pravilnika o načinu provođenja imunizacije, seroprofilakse, kemoprofilakse protiv zaraznih bolesti te o osobama koje se moraju podvrgnuti toj obvezi (NN103/13),

**\*\*** Sukladno čl.14 st.2 Pravilnika o načinu provođenja imunizacije, seroprofilakse, kemoprofilakse protiv zaraznih bolesti te o osobama koje se moraju podvrgnuti toj obvezi (NN103/13), imunizaciji protiv **tuberkuloze obvezno** podliježu osobe koje počinju raditi na poslovima gdje su pojačano izloženi riziku zaraze, na temelju epidemiološke procjene.

**\*\*\*** Preporuka radnicima migrantima - prije putovanja posavjetovati se s epidemiologom radi eventualnog cijepljenja na zahtjev zemlje u koju se odlazi

\*\*\*\* Preporučuje se radnicima migrantima koji odlaze na dulje vrijeme u područja s visokom incidencijom tuberkuloze

**1** Dvije doze cjepiva protiv ospica preporučljive su svim zdravstvenim djelatnicima i ostalim radnicima koji rade s malom i predškolskom djecom (domovi, predškolske ustanove), koji nemaju dokaz o imunitetu. Dokaz o imunitetu je dokumentirani primitak dvije doze cjepiva ranije u životu ili nalaz specifičnih protutijela. Zapis o preboljelim ospicama samo na temelju kliničke slike ne smatra se dokazom imuniteta na ospice. U nedostatku monovalentnog cjepiva, može se primijeniti kombinirano MPR cjepivo neovisno o imunitetu na ostale komponente kombiniranog cjepiva. Ako djelatnik ima dokaz o primitku jedne doze cjepiva, treba primiti samo jednu dodatnu dozu.

**2** Dvije doze cjepiva protiv vodenih kozica preporučljive su svim zdravstvenim djelatnicima i ostalim radnicima koji rade s malom i predškolskom djecom (domovi, predškolske ustanove), koji nemaju dokaz o imunitetu. Dokaz o imunitetu je dokumentirani primitak dvije doze cjepiva ranije u

životu, nalaz specifičnih protutijela ili zapis u medicinskoj dokumentaciji o preboljelim vodenim kozicama (za vodene kozice, prihvatljiv je dokaz

o preboljenju na temelju kliničke slike)

**3** Jedna doza cjepiva protiv rubele preporučljiva je svim zdravstvenim djelatnicima i ostalim radnicima koji rade s malom i predškolskom djecom (domovi, predškolske ustanove), koji nemaju dokaz o imunitetu. Dokaz o imunitetu je dokumentirani primitak barem jedne doze cjepiva ranije u

životu ili nalaz specifičnih protutijela. Zapis o preboljeloj rubeli samo na temelju kliničke slike ne smatra se dokazom imuniteta na rubelu. U nedostatku monovalentnog cjepiva, može se primijeniti kombinirano MPR cjepivo neovisno o imunitetu na ostale komponente kombiniranog cjepiva

4 Jedna doza cjepiva protiv hripavca (kombinirano cjepivo protiv difterije, tetanus i hripavca sa smanjenim sadržajem antigena) preporučljiva je svim zdravstvenim djelatnicima i ostalim radnicima koji rade s malom i predškolskom djecom (domovi, predškolske ustanove), neovisno o cjepnom status djelatnika ili eventualnom preboljenju hripavca.

* Cijepljenje protiv **krpeljnog meningoencefalitisa** preporučuje se svima koji rade u prirodi u endemskim područjima.
* Sukladno važećim Zakonima i Pravilnicima, u Republici Hrvatskoj je na snazi **obvezan program cijepljenja** protiv difterije, tetanusa, hripavca, dječje paralize, ospica, zaušnjaka, rubeole, tuberkuloze, hepatitisa B, bolesti izazvanih s Haemophilus infl. tipa b i pneumokoka. Provedbenim programom cijepljenja se detaljno opisuje provedba obveznog cijepljenja. Cijepljenja iz Programa su za sve obveznike besplatna.
* Sukladno [Pravilniku o načinu provođenja imunizacije, seroprofilakse, kemoprofilakse protiv zaraznih bolesti te o osobama koje se moraju podvrgnuti toj obvezi](http://narodne-novine.nn.hr/clanci/sluzbeni/2013_08_103_2322.html) (NN103/13**), prema epidemiološkim indikacijama** provodit će se cijepljenje i protiv: kolere, krpeljnog meningoencefalitisa, meningokokne bolesti, pneumokokne bolesti, varičela-zostera, hepatitisa A i rotavirusnog gastroenteritisa i gripe.

HZJZ